***lav4e*РЕПУБЛИКА БЪЛГАРИЯ**

Министерство на земеделието, храните и горите

Областна дирекция „Земеделие” Бургас

**ОБЯВЛЕНИЕ**

Областна дирекция „Земеделие” Бургас на основаниечл. 19, ал.1 и 4 от Закона за държавната собственост и своя Заповед № РД-04-136/19.08.2021г. обявява търг с тайно наддаванеза отдаване под наем за срок от 10 години, на поземлени имоти – частна държавна собственост с идентификатор 51500.72.54 по КККР на гр. Несебър, м. „Несебърска мера“, обл. Бургас, с площ от 28 216 кв. м. и идентификатор 61056.25.100 по КККР на с. Равда, м. „Блато“, общ. Несебър, обл. Бургас, с площ 373 616 кв. м.

**Начална тръжна (месечна наемна) цена**: 876,94 лв. на месец;

**Дата, място и час на провеждане на търга**: 27.09.2021 г. от 10,00 часа в залата на ОД ”Земеделие” Бургас, находяща се в сградата на Водната палата, ул.”Фердинандова” №3, ет.3.

**Изисквания към участниците**: до участие в търга се допускат физически и юридически лица, регистрирани като търговци, или сдружения, регистрирани по Закона за юридическите лица с нестопанска цел, които нямат публични задължения, закупят тръжна документация и представят в определения срок заявление за участие и писмено ценово предложение със съдържание, отговарящо на утвърдените условия в документацията за участие в търга.

**Оглед на обекта**: кандидатите извършват оглед на имотите – частна държавна собственост, за които се провежда търга, което се удостоверява писмено с декларация.

**Срок и място за закупуване на тръжната документация**: закупуването на тръжната документация става всеки работен ден от 9,00 до 17,30 часа, считано от датата на публикуване на обявата до 23.09.2021г. Документацията се получава в звеното за административно обслужване на Областна дирекция „Земеделие” Бургас, находяща се на ул. ”Цар Иван Шишман” №8, ет.1, всеки работен ден до 23.09.2021г. от 9,00 до 17,30 часа, след представяне на платежен документ за внесена такса за закупуване на тръжна документация.

**Размер на таксата за закупуване на тръжната документация**: 100 (сто) лв.

Таксата се внася по банкова сметка на ОД ”Земеделие” Бургас: **BG28UBBS80023110260910 при ОББ АД гр. Бургас.**

**Срок, време, място и ред за подаване на заявление за участие**: Заявлението за участие се подава заедно с писменото ценово предложение лично или чрез упълномощен представител, в запечатан непрозрачен плик, със съдържание, съгласно изискванията на утвърдените условия и документацията за участие в търга:

а) в звеното за административно обслужване на Областна дирекция „Земеделие” Бургас, находяща се на ул.”Цар Иван Шишман” № 8, ет.1, всеки работен ден до 23.09.2021г. от 9,00 до 17,30 часа;

б) по пощата с препоръчано писмо с обратна разписка с дата на пощенско клеймо не по-късно от 23.09.2021г.

**За допълнителна информация:**

Тел: 056/844303 – Живка Добрева-Ламбова – Директор на дирекция «АПФСДЧР»

тел.0879021048 - урб. инж. Деян Симеонов – главен експерт